Na temelju Zaključka o početku postupka prodaje dijela nekretnine u vlasništvu Doma Vis od 22. prosinca 2015.god., te članka 17. Statuta Doma za starije i nemoćne osobe Vis, Ravnatelj Doma, dana 28. travnja 2016.god. raspisuje

**JAVNI NATJEČAJ**  
**za prodaju nekretnine u vlasništvu**

**Doma za starije i nemoćne osobe Vis**

**I.** Javnoj prodaji izlaže se nekretnina u vlasništvu Doma za starije i nemoćne osobe Vis i to:  
 ***- dio čest.zgr. 1859, upisana u zk.ul. 4931 k.o. Vis, u površini od 28m2, označena kao lik A-B-C-D***

Smještaj i prikaz dijela nekretnine, koja je pojedinačni predmet prodaje prikazan je na Grafičkom prikazu izrađenom od strane Ureda ovlaštenog inženjera geodezije vlasnik Petar Garmaz, dipl.ing.geod. br. predmeta A19/015, od 15.10.2015.god., koji je na uvidu svim zainteresiranim ponuditeljima

Grafički prikaz sa navedenim oznakama nekretnina koje su predmet prodaje čini dio natječajne dokumentacije.

Ponuditelji mogu podnijeti ponudu i za dio nekretnine određene Grafičkim prikazom koji u ponudi mora biti točno prostorno i površinski određen.

**II.** Pravo na kupnju nekretnine imaju sve pravne i fizičke osobe.

**III.** Početna cijena nekretnine iznosi 750,00 kn/m2.

Zainteresirani ponuditelji dužni su uplatiti jamčevinu u iznosu od 10% utvrđene početne cijene, na žiro-račun Doma za starije i nemoćne osobe Vis, IBAN: HR 102330003110006252 s pozivom na broj HR 076, s naznakom „jamčevina za natječaj – prodaja nekretnine“.

Ponuditeljima koji ne budu odabrani kao najpovoljniji, jamčevina se vraća u roku od 15 dana od dana prodaje najpovoljnijem ponuditelju, u nominalnom iznosu bez obračunatih kamata, a ponuditelju koji bude izabran jamčevina će se uračunati u kupoprodajnu cijenu.

Onaj ponuditelj koji iz bilo kojeg razloga odustane od zaključenja kupoprodajnog ugovora nakon što je odabran kao najpovoljniji ponuditelj ili koji u predviđenom roku ne uplati kupovnu cijenu, gubi pravo na povrat jamčevine.

Najpovoljnijom ponudom smatrat će se ponuda onog ponuditelja koji ispunjava uvjete iz ovog natječaja te koji ponudi najvišu cijenu.

Pravo prvokupa dijela predmetne nekretnine ima osoba koja drži u posjedu točno određeno dio prikazan na Grafičkom prikazu izrađenom od strane Ureda ovlaštenog inženjera geodezije vlasnik Petar Garmaz, dipl.ing.geod. br. predmeta A19/015, od 15.10.2015.god., a koji ispunjava uvjete iz ovog natječaja.

**IV.** Javna prodaja provest će se prikupljanjem pisanih ponuda s dokumentacijom koje se u zatvorenoj omotnici predaju na adresu: Doma za starije i nemoćne osobe Vis, S.S. Kranjčevića 12, 21 480 Vis, ˝ponuda za nekretninu – ne otvaraj˝.

Valjane su ponude koje pristignu do 10. svibnja 2016. god.

Nepravovremene i nepotpune ponude neće se razmatrati.

Ponuda mora sadržavati: ime i prezime, adresu i OIB ponuditelja, odnosno tvrtku i sjedište ponuditelja, iznos ponuđene cijene, broj računa i naziv banke ponuditelja na koji se vraća jamčevina, preslika osobne iskaznice, odnosno rješenja o registraciji (pravne osobe), dokaz o uplati jamčevine.

**V.** Najpovoljniji ponuditelj dužan je u roku od 8 dana od dana poziva prodavatelja sklopiti kupoprodajni ugovor te je dužan u roku od 15 dana od dana sklapanja kupoprodajnog ugovora uplatiti preostali iznos kupovne cijene (razlika između ponuđenog iznosa i uplaćene jamčevine). Sve troškove vezane uz provedbu kupoprodajnog ugovora (ovjere, pristojbe, porez, zemljišnoknjižnu provedbu ugovora i sl.) snosi kupac.

**VI.** Prodavatelj pridržava pravo bez navođenja razloga ne prihvatiti niti jednu ponudu, odnosno poništiti natječaj u cijelosti ili djelomično. Prodaja se obavlja načinom ˝viđeno-kupljeno˝ što isključuje naknadne prigovore.

**VII.** Javni natječaj za prodaju nekretnine iz točke I. ovog Javnog natječaja objavit će se na oglasnoj ploči Doma za starije i nemoćne osobe Vis i web stranici Doma za starije i nemoćne osobe Vis.

Sve informacije u vezi s predmetnim natječajem mogu se dobiti u Domu za starije i nemoćne osobe Vis, S.S. Kranjčevića 12, 21 480 Vis i na telefon 021/ 711-113 (ravnatelj) svakim radnim danom od 8 do 14 sati.

Broj: **76/16**

**Ravnatelj Doma za starije i nemoćne osobe Vis**

**Dalibor Damjanović, dipl.iur.**